CELEX: 31984R0483
Language: el
Date: 1984-02-24 00:00:00
Title: Κανονισμός (ΕΟΚ) αριθ. 483/84 της Επιτροπής της 24ης Φεβρουαρίου 1984 που τροποποιεί για όγδοη φορά τον κανονισμό (ΕΟΚ) αριθ. 2192/82 περί των λεπτομερειών εφαρμογής των ειδικών μέτρων για τα πίσα, τα κουκιά και τα φούλια

Avis juridique important

|

31984R0483

Κανονισμός (ΕΟΚ) αριθ. 483/84 της Επιτροπής της 24ης Φεβρουαρίου 1984 που τροποποιεί για όγδοη φορά τον κανονισμό (ΕΟΚ) αριθ. 2192/82 περί των λεπτομερειών εφαρμογής των ειδικών μέτρων για τα πίσα, τα κουκιά και τα φούλια  

Επίσημη Εφημερίδα αριθ. L 054 της 25/02/1984 σ. 0017

***** ΚΑΝΟΝΙΣΜΟΣ (ΕΟΚ) αριθ. 483/84 ΤΗΣ ΕΠΙΤΡΟΠΗΣ  της 24ης Φεβρουαρίου 1984  που τροποποιεί για όγδοη φορά τον κανονισμό (ΕΟΚ) αριθ. 2192/82 περί των λεπτομερειών εφαρμογής των ειδικών μέτρων για τα πίσα, τα κουκιά και τα φούλια  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1431/82 του Συμβουλίου της 18ης Μαΐου 1982 περί ειδικών μέτρων για τα πίσα, τα κουκιά και τα φούλια (1), όπως τροποποιήθηκε τελευταία από τον κανονισμό (ΕΟΚ) αριθ. 1577/83 (2), και ιδίως το άρθρο 3 παράγραφος 7,  Εκτιμώντας:  ότι το άρθρο 22 παράγραφος 2 του κανονισμού (ΕΟΚ) αριθ. 2192/82 (3), όπως τροποποιήθηκε τελευταία από τον κανονισμό (ΕΟΚ) αριθ. 1956/83 (4), καθόρισε το ποσό της ασφάλειας που συνίσταται σε περίπτωση που η αίτηση για ενίσχυση κατατέθηκε πριν από την κατάθεση της αίτησης για θέση υπό έλεγχο· ότι, αφού ληφθούν υπόψη η εξέλιξη των τιμών στην παγκόσμια αγορά καθώς και το επίπεδο της ενίσχυσης που έχει καθοριστεί κατά τους τελευταίους μήνες, είναι απαραίτητο να αυξηθεί το ποσό της ασφάλειας·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Αποξηραμένων Ζωοτροφών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 22 παράγραφος 2 του κανονισμού (ΕΟΚ) αριθ. 2192/82, οι όροι «2 ECU ανά 100 χιλιόγραμμα» αντικαθίστανται από τους όρους «3,5 ECU ανά 100 χιλιόγραμμα».  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 24 Φεβρουαρίου 1984.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 162 της 12. 6. 1982, σ. 28.  (2) ΕΕ αριθ. L 163 της 22. 6. 1983, σ. 18.  (3) ΕΕ αριθ. L 233 της 7. 8. 1982, σ. 5.  (4) ΕΕ αριθ. L 192 της 16. 7. 1983, σ. 26.